 Isigungu seDA eKapa siphakamise ukuba akhishwe esikhundleni uMeya News24Isigungu seDA eKapa siphakamise ukuba akhishwe esikhundleni uMeyaCape Town Isigungu se-DA kuMasipala waseKapa sithathe isinqumo sokuphakamisa ukuba isigungu esiphezulu senhlangano simxoshe uPatricia De Lille esikhundleni sokuba yiMeya eKapa.UGrant Twigg, ongumholi wesigungu seDA kulo masipala, uthe: UPatricia De Lille ukasethenjwa yisigungu esiphezulu seDA kumasipala. Sibona ukuthi idolobha laseKapa lidinga uzinzo, ubumbano nokuba lisebenze ngendlela efanele esikholelwa ukuthi uzokwehluleka ukukwenza.Izincomo zethu ngizizwakalisile ebuholini beqembu futhi nginethemba lokhuthi buzothatha isinyathelo ngokushesha, lenzele inhlangano.OLUNYE UDABA: UMadonsela usishayela ihlombe isimemezelo sikaZumaZonke izisebenzi zomphakathi kumele zibhekwe yizinhlangano zazo kanye nabavoti, ngakho njengobuholi benhlangano kudingeka siqinisekise ukuthi bonke esibathumile ukuba benze imisebenzi yomphakathi basebenzela abavoti kanye nenhlangano, abazisebenzeli bona, esho.UTwigg uthi lesi sinqumo abasithathanga kalula kodwa basithathe ngemuva kokucubungula kahle.Uphinde wathi isigungu se-DA ngeke sihambisane nesiphakamiso sikaDe Lille sentela yesomiso.UDe Lille watshela iCape Argus ukuthi uzothathela iDA izinyathelo zomthetho uma inquma ukumkhipha esikhundleni. 